“Кола гісторыі” ўжо прапанавала гледачам зазірнуць у клас, дзе выкладаюць па бэл-ланкастарскай сістэме, і наведаць піянерскі летнік. І зноў акцэнт зрабілі на дэталёвае аднаўленне атмасферы: знайшлі сапраўдныя горн і барабан, ад бацькоў даведаліся пра піянерскія песні і гульні, распарадак дня. Так, чарговая глава з падручніка па педагогіцы стала зразумелай і блізкай, а вопыт настаўнікаў мінулага — асабістым вопытам, які можна адаптаваць для выхаваўчай работы.